मुंबई के ट्रैफिक से बचने के लिए लिया फैसला, ड्रीम गर्ल को अचानक देख फैंस ने घेरा
Hema Malini Mumbai Metro Latest Video; उन्होंने ट्वीट में लिखा, 'मुझे आप सभी के साथ अपने यूनीक, वंडरफुल एक्सपीरिएंस को शेयर करना चाहिए
एक्ट्रेस-राजनेता हेमा मालिनी ने हाल ही में मुंबई के ट्रैफिक से बचने के लिए मेट्रो और फिर ऑटो में सफर किया है। ड्रीम गर्ल ने ट्विटर पर अपनी यात्रा के बारे में बात करते हुए कुछ फोटो और वीडियो शेयर किए।
ट्रैफिक से बचने के लिए मेट्रो में किया सफर
हेमा ने अपनी पहली पोस्ट में मेट्रो स्टेशन के अंदर की कुछ तस्वीरें शेयर कीं। इन फोटोज में ड्रीम गर्ल कोरल शर्ट, व्हाइट पैंट और ब्राउन शूज में दिखाई दे रही हैं। इसके साथ उन्होंने एक ब्लैक हैंडबैग भी कैरी किया है। उन्होंने प्लेटफॉर्म पर एक फैन के साथ पोज भी दिया।
उन्होंने ट्वीट में लिखा, 'मुझे आप सभी के साथ अपने यूनीक, वंडरफुल एक्सपीरिएंस को शेयर करना चाहिए। ‘कार से मुंबई के दहिसर पहुंचने में 2 घंटे लगते हैं। ये काफी थका देने वाला सफर होता है। इसलिए मैने शाम को तय किया कि मैं मेट्रो की कोशिश करूंगी, और OMG! क्या खुशी थी। वर्थ इट! क्लीन, फास्ट और मैं सिर्फ आधा घंटे में जुहू पहुंच गई थी'।
हेमा को ऑटो से उतरते देख सिक्योरिटी गार्ड्स हुए हैरान
वहीं उन्होंने एक वीडियो भी शेयर किया, जिसमें वह मेट्रो के अंदर दिखाई दे रही हैं। इतना ही नहीं हेमा ने महिला फैंस के साथ फोटो भी खिंचवाई। वीडियो को शेयर करते हुए उन्होंने कैप्शन में लिखा, 'मेट्रो के अनुभव के बाद मैंने डीएन नगर से जुहू ऑटो से जाने का फैसला किया और वह भी पूरा हो गया। मैं ऑटो से अपने घर पर उतरी तो सिक्योरिटी गार्ड्स को अपनी आंखों पर विश्वास नहीं हो रहा था। कुल मिलाकर, मेरे लिए एक वंडरफुल, सुखद एक्सपीरिएंस था'।
उन्होंने मेट्रो से उतरकर घर तक पहुंचने के लिए ऑटो की सवारी का भी एक वीडियो फैंस के साथ शेयर किया। वीडियो में वह कहती हैं, 'हम ऑटो में बैठे हैं और हम ऑटो रिक्शा में आ रहे हैं। मैं नरेंद्र के साथ आ रही हूं।' हम जुहू पहुंच रहे हैं।'
